
ANUNŢ
privind organizarea consultării publice a proiectului de decizie
 ,,Cu  privire la aprobarea Condițiilor de acces pe proprietatea publică a Primăriei orașului Șoldănești în vederea construirii  (instalării), întreținerii, demontării, înlocuirii, transferului sau retehnologizării rețelelor publice de comunicații electronice ori a elementelor de infrastructură necesare susținerii acestora.”

 	Consiliul local al orașului Șoldănești, iniţiază, începînd cu data de 26.09.2025 pînă la 26.10.2025 consultarea publică a proiectului de decizie,,Cu  privire la aprobarea Condițiilor de acces pe proprietatea publică a Primăriei orașului Șoldănești în vederea construirii  (instalării), întreținerii, demontării, înlocuirii, transferului sau retehnologizării rețelelor publice de comunicații electronice ori a elementelor de infrastructură necesare susținerii acestora.”
	Scopul proiectului este  prezentarea avantajelor proiectului, oferirea de informații transparente locuitorilor și obținerea sprijinului comunității pentru construcția rețelei de telecomunicații. În conformitate cu prevederile Legii nr. 28 din 10.03.2016 privind accesul pe proprietăți și utilizarea partajată a infrastructurii asociate rețelelor publice de comunicații electronice, Î.M. „Orange Moldova” S.A. intenționează să construiască, în spațiile inginerești ale blocurilor locative din orașul Șoldănești, rețeaua fixă de comunicații electronice. Aceasta va permite furnizarea către locuitorii blocurilor a unor servicii moderne și de calitate de acces la internet și televiziune.
	Prevederile de bază ale proiectului sunt aprobarea Condițiilor de acces pe proprietatea publică a Primăriei or. Șoldănești în vederea  construirii (instalării), întreținerii, demontării, înlocuirii, transferului sau retehnologizării rețelelor publice de comunicații electronice ori a elementelor de infrastructură necesare  susținerii acestora, conform anexei, parte integrantă a deciziei, aprobarea tarifului anual pentru exercitarea dreptului de acces asupra imobilului–blocuri locative și semnarea cu titularii dreptului de acces pe proprietatea publică or. Șoldănești, în vederea construirii (instalării), întreținerii, demolării, înlocuirii, transferului sau retehnologizării rețelelor publice de comunicații electronice ori a elementelor de infrstructură necesare susținerii acestora, conforrm  Condițiilor de acces pe proprietatea publică.
 	Beneficiarii proiectului de decizie sînt Compania SC „Dacom Construct„ S.R.L., din numele  ”Î.M. „Orange Moldova” S.A., în baza procurii.
	 Rezultatele scontate ca urmare a implementării deciziei supuse consultării publice sîn propunerile cetățenilor cu referire la Condițiilor de acces pe proprietatea publică a Primăriei orașului Șoldănești în vederea construirii  (instalării), întreținerii, demontării, înlocuirii, transferului sau retehnologizării rețelelor publice de comunicații electronice ori a elementelor de infrastructură necesare susținerii acestora.
	 Proiectul de decizie este elaborat în conformitate cu legislaţia în vigoare :în temeiul art.14 alin. (3), art. 19 din Legea nr.436/2006 privind administrația publică locală, Legii nr.28/2016 privind accesul pe proprietăți și utilizarea partajată a infrastructurii asociate rețelelor publice de comunicații electronice, Hotărîrii Guvernului RM nr.1434/2016 cu privire la  aprobarea Metodologiei de calcul a tarifelor maxime pentru dreptul de acces pe proprietătile publice și/sau de utilizare partajată a infrastructurii fizice.
	Avantajele implementării proiectului: diversificarea serviciilor de telecomunicații disponibile pentru locuitorii orașului; creșterea calității și accesibilității serviciilor de internet și televiziune; posibilitatea accesării unor viteze mai mari de internet, adaptate nevoilor actuale (educație online, divertisment digital); sporirea atractivității investiționale a localității şi oportunități noi pentru dezvoltarea economică locală prin modernizarea infrastructurii de comunicații.
[bookmark: _GoBack]	Recomandările pe marginea proiectului de decizie supuse consultării publice pot fi expediate pînă pe data de 26.10.2025, pe adresa electronică:  primaria.soldanesti@apl.gov.md  la numărul de telefon  0-272-2-03-45 sau 0-272-2-54-67, sau pe adresa:or.Șoldănești, str. Independenței, nr.1.
Proiectul de decizie și nota informativă sunt disponibile pe pagina web oficială a Primăriei orașului Șoldănești: www.primariasoldanesti.md  sau la sediul autorității administrației publice locale, situat pe adresa or.Șoldănești, str. Independenței, nr.1 

